Fimmtudaginn 29. mars var leiksýningin „ Ættarmótið “ sýnd fyrir fullu húsi í Álfhólsskóla . Sýningin tókst með afbrigðum vel og hægt er að segja að við eigum marga mjög frambærilega leikara sem stóðu svo sannarlega fyrir sínu í sýningunni . Sýningin var samvinna allra 6. bekkinga í list - og verkgreinum í skólanum ásamt því að greinin skapandi skrif kom inní verkið með handritavinnu . Þetta leikverk var samsett hugarfóstur 6. bekkinga . Hér eru myndir af sýningunni . Hér er lýsing á ferli vinnunnar : Undirbúningur hófst í bekkjunum í skapandi skrifum undir stjórn Guðnýjar . Nemendur unnu í hópum að stuttum leikþáttum . Lokahandritið skrifaði Hrund síðan úr handritum nemenda . Leiklist og tónlist mynduöu einn hóp undir stjórn Hrundar og Guðrúnar . Sá hópur setti verkið á svið . Myndmenntar - og smíðahópar bjuggu til leikmynd og leikmuni undir stjórn þeirra Guðnýjar og Árna auk þess sem myndmenntin sá um hönnun og gerð auglýsinga og leikskrá . Búningar leikaranna voru hannaðir og saumaðir í textilmennt undir stjórn Ólafíu . Heimilisfræðihópur bauð til léttra veitinga undir stjórn Sigrúnar á kaffihúsinu í lok sýningarinnar . Með kærri kveðju List - og verkgreinakennarar